O synovi tohto maliara pozri *Pieter Brueghel mladší.*

**Pieter Bruegel** (alebo **Brueghel**) [brechel] **starší** (\* asi 1525 – † 15. september 1569, Brusel, Belgicko) bol slávny holandský maliar, zakladateľ dynastie umelcov, ktorej vplyv zasahoval až do 17. storočia.

Život
-----

Záznamy ukazujú, že sa narodil v Brede, nie je však jasné, či ide o holandské mesto Breda alebo belgické] mesto Bree (latinsky Breda). V roku 1551 sa stal členom maliarskeho cechu v Antverpách. V rokoch 1552 – 1555 precestoval celé Taliansko a dojmy z tejto cesty preniesol do svojich obrazov. V roku 1559 si vyškrtol zo svojho priezviska písmeno „h" a začal sa podpisovať ako Bruegel.

V roku 1563 sa oženil s Máriou Coecke van Aelstovou a presťahoval sa do Bruselu. Mali spolu dve deti – tiež veľmi talentovaných maliarov: Jana a Pietra. Zomrel v Bruseli, kde je aj pochovaný v kostole Kapellekerk.

Dielo
-----

*Stavba babylonskej veže* (1563)
Na začiatku svojej kariéry sa venoval krajinomaľbe. Dokázal jedinečne zachytiť atmosféru prírody. Veľmi rád maľoval rozľahlé, do ďaleka sa tiahnuce krajiny s odohrávajúcimi sa biblickými alebo mytologickými príbehmi. Vytvoril veľké množstvo medorytín, medzi najznámejšie patrí séria rytín *Sedem smrteľných hriechov* a *Sedem cností* (1557). Známe sú jeho moralistické didaktické maľby.

Do dnešnej doby sa zachovalo 45 autentických malieb, jedna tretina v Kunsthistorisches Museum vo Viedni, ďalšie sa stratili. Dochovalo sa tiež väčšie množstvo kresieb, rytín a leptov. V Česku je možné vidieť maľbu *Kosenie sena* z cyklu mesiacov v zbierkach rodiny Lobkovicovcov v Lobkovickom paláci na Pražskom hrade a *Kvetinové zatišie* na zámku Valtice.

Medzi jeho najslávnejšie obrazy patrí *Holandské príslovia*, ktorý namaľoval v roku 1559. V tomto obraze sa vyskytuje veľmi veľa postáv symbolizujúce rôzne príslovia. Obraz *Stavba babylonskej veže* z roku 1563 je považovaný za akýsi jeho závet. Gigantická stavba je tvorená zo zmete rôznych architektonických štýlov a pôsobí absurdne vďaka prostrediu, do ktorého túto vežu umiestnil – do prostej stredoeurópskej krajiny.

Galéria
-------

* Pohľad na Neapol (asi 1558)*Pohľad na Neapol* (asi 1558)
* Zápas fašiangov s pôstom (1559)*Zápas fašiangov s pôstom* (1559)
* Holandské príslovia (1559)*Holandské príslovia* (1559)
* Detské hry (1560)*Detské hry* (1560)
* Pád anjelov (1562)*Pád anjelov* (1562)
* Nesenie kríža (1564)*Nesenie kríža* (1564)
* Žatva (1565) z cyklu mesiacov*Žatva* (1565) z cyklu mesiacov
* Kosenie sena (1565) z cyklu mesiacov*Kosenie sena* (1565) z cyklu mesiacov
* Lovci v snehu (1565) z cyklu mesiacov*Lovci v snehu* (1565) z cyklu mesiacov
* Sedliacky tanec (1568)*Sedliacky tanec* (1568)
* Sedliacka svadba (1568)*Sedliacka svadba* (1568)
* Búrka na mori (1569), posledná nedokončená maľba*Búrka na mori* (1569), posledná nedokončená maľba

Iné projekty
------------

Commons
* Spolupracuj na Commons Commons ponúka multimediálne súbory na tému **Pieter Bruegel starší**

Zdroj
-----

*Tento článok je čiastočný alebo úplný preklad článku Pieter Brueghel na českej Wikipédii.*

Autoritné údaje: * abART: 58703
* BnF: 11935800w
* GND: 118674013
* ISNI: 0000 0001 2144 3618
* LCCN: n80162848
* NK ČR: jn19981000340
* ULAN: 500013247
* VIAF: 95761864
* Web umenia: 1337
* WorldCat: lccn-n80162848